Hviezdne vojny (kult)

Star Wars alebo Hviezdne vojny je americká multimediálna franšíza sústredená okolo série filmov od Georga Lucasa v žánri space opera.
V roku 1977 vyšiel film "Star Wars" (od roku 1981 premenovaný na "Star Wars: Epizóda IV – Nová Nádej"). Po ňom nasledovali dve pokračovania ' v roku 1980 a ' v roku 1983. Tieto tri filmy tvoria tzv. pôvodnú trilógiu. V rokoch 1999, 2002 a 2005 vyšla tzv. prequel trilógia. Tieto filmy rozprávajú udalosti pred Epizódou IV. Po akvizícii Lucasfilmu spoločnosťou The Walt Disney Company v roku 2012 za 4,06 miliardy dolárov bolo potvrdené, že bude nakrútená ďalšia trilógia. V rokoch 2015, 2017 a 2019 vyšli tri filmy z tzv. sequel trilógie, ktorá sleduje udalosti po Epizóde VI. V roku 2008 vyšiel spin-off animovaný film "Star Wars: Vojny klonov". V roku 2016 vyšiel film ', ktorý bol prvým zo série filmov doplňujúcich hlavnú filmovú sériu. Po ňom nasledoval v roku 2018 film ' o mladom Han Solovi.
Okrem filmov vyšlo mnoho kníh, televíznych seriálov, počítačových hier, videohier a mobilných aplikácií, komiksov a bolo pripravených mnoho atrakcií v zábavných parkoch zasadených do fiktívneho sveta "Star Wars" .
Svet "Star Wars".
Príbehy "Star Wars" sa odohrávajú v nemenovanej fiktívnej galaxii v neurčenom čase, kde spolunažíva mnoho mimozemských tvorov. Ľudia vlastnia robotických droidov, ktorí im asistujú v každodenných prácach a cestovanie vesmírom je bežné. Vo svete "Star Wars" existuje duchovný a mystický element zvaný "Sila".
Filmy.
Pripravované.
Vo februári 2018 bolo oznámené, že David Benioff a D. B. Weiss (tvorcovia seriálu "Game of Thrones") napíšu scenár a budú produkovať sériu filmov Star Wars, ktoré podobne ako Johnsonova trilógia budú sledovať osudy nových postáv. Premiéry filmov boli naplánované na roky 2022, 2024 a 2026. V októbri 2019 však Benioff a Weiss podpísali zmluvu s Netflixom, a tým bola ich trilógia Star Wars prakticky zrušená.
V novembri 2017 Lucasfilm oznámil, že Rian Johnson, režisér a scenárista filmu "Poslední Jediovia", bude pracovať na novej trilógii. Tieto filmy sa majú sústrediť na nové postavy a nebudú zamerané na Skywalkerovcov. Johnson by mal napísať scenár a režírovať prvý film trilógie.
V septembri 2019 bolo oznámené, že Kathleen Kennedy a Kevin Feige budú spolupracovať na vývoji ďalšieho filmu.
V decembri 2020 boli potvrdené dva ďalšie "Star Wars" filmy. Prvý z nich má názov "Rogue Squadron" a má ho režírovať Patty Jenkinsová. Jeho premiéra bola pôvodne naplánovaná na Vianoce 2023, avšak v novembri 2021 bola odložená na neurčito, údajne kvôli zaneprázdnenosti a ďalším záväzkom režisérky. Druhý z oznámených filmov je bližšie nešpecifikovaný film režiséra Taika Waititi, ktorý už v Lucasfilme pracoval na finálnej epizóde prvej série seriálu The Mandalorian.
Význam a úspech.
Hviezdne vojny sa stali fenoménom popkultúry. Sú typickým predstaviteľom vedecko-fantastického žánru space opera. Z odborného hľadiska ide vo viacerých ohľadoch o napodobeninu stredovekých rytierskych eposov. Viacero odborníkov však poznamenáva, že vlastne ide o zhrnutie čŕt charakteristických pre viac žánrov: sci-fi, fantasy, horor, antická dráma, vojnový film, western, bondovka, detektívka, groteska a pod. Lucas sa s Hviezdnymi vojnami stal zakladateľom toho, čo sa v modernom marketingu nazýva merčendajzing (merchandising). Zároveň bol vlastne každý film série akýmsi predvojom špeciálnych efektov.
Po obrovskom úspechu už prvého filmu – Hviezdne vojny – vznikol celý rad súvisiacich filmov, seriálov, kníh, komiksov, počítačových hier a videohier a iných merchandisingových produktov. Všetky Lucasovými ľuďmi oficiálne schválené uvedené filmy, knihy a iné médiá sa označujú ako Expanded Universe ("Rozšírený vesmír"). Rozšírený vesmír vznikol spolu s knihou Alana Dean Fostera z roku 1978 "Splinter of the Mind's Eye" a odvtedy sa neustále ďalej „rozširuje“, takže príbeh Star Wars vlastne pokračuje všetkými smermi aj mimo základných šiestich filmov.
Hviezdne vojny svojím úspechom vyvolali celú vlnu akčných filmov ako filmy o Indiana Jonesovi, dva diely Gremlins a najmä Votrelca, ktorého režisér Ridley Scott explicitne priznal, že práve pri pozeraní Hviezdnych vojen sa rozhodol, že namiesto plánovaného historického filmu o Tristanovi a Izolde natočí Votrelca.
V roku 2005 časopis "Forbes" odhadol, že celkový príjem vytvorený frenšajzom Star Wars počas celých 28 rokov je asi 20 miliárd USD, čo z neho robí zďaleka najúspešnejší frenšajz všetkých čias.
Americký National Film Registry vybral pôvodnú verziu filmu Hviezdne vojny (1977) na uchovanie pre budúce generácie.
Česko-Slovensko.
V socialistickom Česko-Slovensku to už prvý film nemal ľahké, pretože ideológovia minulého režimu tvrdili, že je to zlý a hlúpy film, uctievajúci násilie, a dokonca sa na hodinách občianskej a brannej výchovy vysvetľovalo, že podľa tohto filmu americkí generáli vytvorili vojenský program militarizácie vesmíru, tzv. Hviezdnych vojen (SDI – Strategická obranná inicitíva), pomocou ktorého chcú zničiť svet. Divákom na západnom Slovensku bol preto film dlhé roky známy skôr pod nemeckým názvom „Krieg der Sterne“, pretože v Rakúsku podobné „obavy“ nemali. Napokon boli Hviezdne vojny v Česko-Slovensku uvedené (až?) po nežnej revolúcii (epizóda IV v roku 1991) a potom bola znova koncom 90. rokov (už na Slovensku) uvedená efektami upravená "special edition".
Obsadenie.
Postavy.
Admirál Ackbar  |
Padmé Amidala  |
C-3PO  |
Lando Calrissian  |
Chewbacca  |
Gróf Dooku  |
Boba Fett  |
Jango Fett  |
Generál Grievous  |
Jabba the Hutt  |
Qui-Gon Jinn  |
Obi-Wan Kenobi  |
Darth Maul  |
Bail Organa  |
Princezná Leia Organa  |
Sheev Palpatine/Darth Sidious  |
Admirál Piett  |
R2-D2  |
Ahsoka Tano  |
Anakin Skywalker  |
Luke Skywalker  |
Han Solo  |
Veľký moff Tarkin  |
Darth Vader  |
Mace Windu  |
Yoda  |
Rey  |
Finn  | 
Poe Dameron  |
Kylo Ren/Ben Solo  |
BB-8  |
Maz Kanata  |
Najvyšší vodca Snoke  |
Kapitánka Phasma  |
Generál Hux  |
Rose Tico  |
Generál Pryde  |
Jannah  |
Zorii Bliss  |
D-0
skupiny postáv:
Jediovia|
Ewokovia|
Rebeli  |
Droidi  |
obyvatelia Tatooinu
Ďalšie médiá.
Kánon.
Okrem hlavnej série filmov existuje veľa ďalších diel rôznych autorov, ktoré zasahujú do sveta Star Wars. V rokoch 1996 – 2000 bola preto vybudovaná koncepcia licencovania diel s tematikou Star Wars, ktorá bola nazvaná Holokron. Slúžila hlavne k odlíšeniu diel vhodných a nevhodných do chronológie sveta Star Wars. Kánon je zoradený zostupne tak, že pri akomkoľvek rozpore výkladu deja alebo jeho popisu je platné tvrdenie podľa vyššej úrovne kánonu. Tu sú vymenované:
Svet Star Wars bol pôvodne zložený len z originálnych diel Georga Lucasa, ale už rok po vydaní prvého filmu Hviezdne vojny bola vydaná kniha Splinter of the Mind's Eye od Alana Deana Fostera, ktorá bola prvým dielom zo Star Wars Expanded Universe (súbor všetkých diel, ktoré rozširujú svet Star Wars). Ten bol síce považovaný za podradený originálnym dielam, ale bol braný ako oficiálny. Neskôr však bolo treba diela rozlíšiť viac pre množstvo diel v Star Wars Expanded Universe, čím vznikol systém Holokron popísaný vyššie. Diela zo Star Wars Expanded Universe boli rozdelené medzi kánony C a N podľa ich autentickosti, zatiaľ čo originálne filmy, vyjadrenia a vysvetlenia od Georga Lucasa boli zaradené do G-kánonu. Neskôr bol pridaný ešte kánon T pre seriál Star Wars: Klonové vojny, ktorý už nebol považovaný za súčasť sveta Star Wars Expanded Universe. Po zakúpení práv na svet Star Wars spoločnosťou The Walt Disney Company bola ustavená pracovná komisia, ktorá dostala úlohu zjednotiť chronológiu kánonov G a T so všetkými možnými spin-offmi, komiksmi, novými filmami a pod. Spoločnosť neskôr rozhodla o vytvorení nového C-kánonu, a ten starý (čiže primárna časť Star Wars Expanded Universe) bol presunutý do S-kánonu. No kvôli chronologickým rozporom medzi kánonmi S a C bol celý S-kánon a jeho obsah z oficiálneho kánonu Star Wars odstránený a zostal iba C-kánon. Okrem toho, z kánonu boli odstránené všetky diela zo Star Wars Expanded Universe, ktoré tak prvý krát nebolo považované za oficiálne. Zároveň bol celý Star Wars Expanded Universe odstránený a jeho diela boli znova uverejnené pod štítkom , ktoré už ale nie sú oficiálne diela, ale samostatný súbor diel, tak ako Star Wars kánon.
Hry.
Svetom Star Wars sa inšpirovalo mnoho tvorcov počítačových hier (výber):